Heimsmeistaramót landsliða í knattspyrnu karla 2006

Heimsmeistaramótið í knattspyrnu árið 2006 var haldið í Þýskalandi dagana 9. júní til 9. júlí. Heimsmeistaramótið var það 18. í röðinni, en þau eru haldin á fjögurra ára fresti.

Leikið var í borgunum Berlín, Dortmund, Frankfurt, Gelsenkirchen, Hamburg, Hannover, Kaiserslautern, Köln, Leipzig, München, Nürnberg og Stuttgart.

Þjóðverjar fengu réttinn til að halda mótið árið 2000. 31 þjóðir tóku þátt á mótinu, með þjóðverjum, en þetta var í annað skiptið sem þessi keppni var haldin í Þýskalandi (fyrsta skiptið var árið 1974 sem vestur-Þýskaland).

Ítalir urðu heimsmeistarar í fjórða sinn eftir sigur á Frökkum í úrslitum. Gestgjafar keppninnar, þjóðverjar höfnuðu í þriðja sæti og portúgalar í því fjórða.

Val á gestgjöfum.

Ákvörðunin um keppnisstað var tekin á þingi FIFA í Zürich þann 6. júlí árið 2000. Fimm lönd höfðu falast eftir að halda keppnina, en þremur dögum fyrir fundinn drógu Brasilíumenn boð sitt til baka. Þá stóðu eftir Þýskaland, England, Suður-Afríka og Marokkó. Þjóðverjar hlutu flest atkvæði í fyrstu umferð, tíu talsins. Suður-Afríka fékk sex, England fimm en Marokkó rak lestina með tvö atkvæði. Þar sem enginn umsækjanda hafði náð hreinum meirihluta var kosið að nýju milli þriggja efstu.

Í annarri umferðinni voru Þjóðverjar og Suður-Afríkumenn jafnir með ellefu atkvæði en Englendingar hlutu tvö. Í lokaumferðinni fengu Þjóðverjar tólf atkvæði á móti ellefu, þar sem einn fulltrúi sat hjá. Þýskaland var því valið gestgjafi HM 2006.

Í kjölfar kosningarinnar braust út mikil óánægja þar sem fulltrúi Nýja-Sjálands reyndist hafa setið hjá í lokakosningunni þrátt fyrir skýr fyrirmæli frá Eyjaálfusambandinu um að styðja Suður-Afríku fremur en Þýskaland. Það hefði þýtt að löndin hefðu endað jöfn og Sepp Blatter verið látinn ráða úrslitum, en hann var talinn hliðhollur Suður-Afríkumönnum. Í kjölfarið var ákveðið að endurskoða val gestgjafa á HM í framtíðinni.

Knattspyrnuvellir.

Byggður: 2005

Heildarfjöldi: 66.016

Heildarfjöldi í heimsmeistarakeppninni: 52.782

Heimalið: 1860 München og Bayern München

Byggður: 2001

Heildarfjöldi: 53.804

Heildarfjöldi í heimsmeistarakeppninni: 43.920

Heimalið: Schalke 04

Byggður: 2005

Heildarfjöldi: 48.132

Heildarfjöldi í heimsmeistarakeppninni: 38.437

Heimalið: Eintracht Frankfurt

Byggður: 1974

Heildarfjöldi: 69.982

Heildarfjöldi í heimsmeistarakeppninni: 50.000

Heimalið: Borussioa Dortmund

Keppnin.

Riðlakeppnin.

Keppt var í átta riðlum með fjórum liðum í hverjum, þar sem tvö efstu komust áfram í 16-liða úrslit.

A riðill.

Þýskaland sigraði Kosta Ríka 4:2 í opnunarleik keppninnar og var það hæsta markaskor í opnunarleik í sögunni. Ekvador hafi tryggt sér annað sætið í riðlinum á eftir heimsmeisturum Þjóðverja fyrir lokaumferðina.

9. júní - Allianz Arena, München

9. júní - Arena AufSchalke, Gelsenkirchen

14. júní - Signal Iduna Park, Dortmund

15. júní - AOL Arena, Hamborg

20. júní - Ólympíuleikvangurinn, Berlín

20. júní - AWD-Arena, Hanover

B riðill.

Englendingar og Svíar unnu nauma sigra á Paragvæ og skildu Suður-Ameríkuliðið þar með eftir. Svíar náðu 2:2 jafntefli gegn Englendingum í lokaleiknum, en Norðurlandaþjóðin hafði ekki tapað fyrir enska liðinu í 38 ár.

10. júní - Commerzbank-Arena, Frankfurt

10. júní - Signal Iduna Park, Dortmund

15. júní - EasyCredit-Stadion, Nürnberg

15. júní - Ólympíuleikvangurinn, Berlín

20. júní - RheinEnergieStadion, Köln

20. júní - Fritz-Walter-Stadion, Kaiserslautern

C riðill.

Riðillinn var af mörgum talinn sá sterkasti á mótinu. Argentína og Holland höfðu þó bæði tryggt sér sæti í 16-liða úrslitum fyrir lokaumferðina. Markalaust jafntefli í viðureign liðanna í lokaleiknum gaf Argentínu toppsætið á hagstæðari markatölu eftir stórsigur liðsins á Serbum og Svartfellingum.

10. júní - AOL Arena, Hamborg

11. júní - Zentralstadion, Leipzig

16. júní - Arena AufSchalke, Gelsenkirchen

16. júní - Gottlieb-Daimler-Stadion, Stuttgart

21. júní - Commerzbank-Arena, Frankfurt

21. júní - Allianz Arena, München

D riðill.

Taugarnar voru þandar fyrir leik Angóla gegn gömlu nýlenduherrunum frá Portúgal. Evrópubúarnir höfðu betur og unnu alla þrjá leiki sína í riðlinum. Mexíkó fylgdi þeim eftir í 16-liða úrslitin.

11. júní - EasyCredit-Stadion, Nürnberg

11. júní - RheinEnergieStadion, Köln

16. júní - AWD-Arena, Hanover

17. júní - Commerzbank-Arena, Frankfurt

21. júní - Arena AufSchalke, Gelsenkirchen

21. júní - Zentralstadion, Leipzig

E riðill.

Þrjú rauð spjöld fóru á loft í jafnteflisleik Bandaríkjanna og Ítalíu. Það var eina stig Bandaríkjanna í keppninni en einu töpuðu stig Ítala sem enduðu á toppnum. Gana fylgdi liði Ítalíu í 16-liða úrslitin.

12. júní - Arena AufSchalke, Gelsenkirchen

12. júní - AWD-Arena, Hanover

17. júní - RheinEnergieStadion, Köln

17. júní - Fritz-Walter-Stadion, Kaiserslautern

22. júní - AOL Arena, Hamborg

22. júní - EasyCredit-Stadion, Nürnberg

F riðill.

Ástralir mættu á ný á HM eftir 32 ára hlé og komu verulega á óvart með sigri á Japö num og jafntefli gegn Króötum, sem fleytti þeim í annað sæti riðilsins. Brasilíumenn höfðu lítið fyrir að ná toppsætinu.

12. júní - Fritz-Walter-Stadion, Kaiserslautern

13. júní - Ólympíuleikvangurinn, Berlín

18. júní - EasyCredit-Stadion, Nürnberg

18. júní - Allianz Arena, München

22. júní - Signal Iduna Park, Dortmund

22. júní - Gottlieb-Daimler-Stadion, Stuttgart

G riðill.

Sviss fékk ekki á sig mark á heimsmeistaramótinu og sigraði í riðlinum. Frakkar tryggðu sér annað sætið með sigri á Tógó í lokaleiknum eftir tvö jafntefli.

13. júní - Commerzbank-Arena, Frankfurt

13. júní - Gottlieb-Daimler-Stadion, Stuttgart

18. júní - Zentralstadion, Leipzig

19. júní - Signal Iduna Park, Dortmund

23. júní - RheinEnergieStadion, Köln

23. júní - AWD-Arena, Hanover

H riðill.

Yfirburðir Spánverja í riðlinum voru miklir. Þrátt fyrir stórt tap í fyrsta leik fylgdu Úkraínumenn þeim eftir í útsláttarkeppnina.

14. júní - Zentralstadion, Leipzig

14. júní - Allianz Arena, München

19. júní - AOL Arena, Hamborg

19. júní - Gottlieb-Daimler-Stadion, Stuttgart

23. júní - Fritz-Walter-Stadion, Kaiserslautern

23. júní - Olympiastadion, Berlín

Útsláttarkeppnin.

Tvö efstu liðin úr hverjum forriðli fóru áfram í 16-liða úrslit sem leikin voru með útsláttarfyrirkomulagi.

Bronsleikur.

Bastian Schweinsteiger skoraði tvívegis í 3:1 sigri heimamanna á Portúgal. Gestgjafarnir komust í 3:0 áður en Portúgölum tókst að klóra í bakkann og koma þar með í veg fyrir að Oliver Kahn héldi hreinu í lokaleik sínum fyrir landsliðið.

8. júlí - Gottlieb-Daimler leikvangurinn, Stuttgart, áh. 52.000

Úrslitaleikur.

Bæði lið skoruðu á fyrstu tuttugu mínútum leiksins. Zinedine Zidane skoraði fyrsta markið úr vítaspyrnu. Hann átti þó eftir að koma við sögu á annan hátt en hann fékk rautt spjald í lok framlengingar eftir að hafa skallað Marco Materazzi í bringuna. Grípa þurfti til vítaspyrnukeppni þar sem Ítalir skoruðu úr öllum fimm spyrnum sínum en David Trezeguet átti sláarskot fyrir Frakka.

9. júlí - Ólympíuleikvangurinn, Berlín, áh. 69.000